google/wiki40b huggingface dataset:
Šlynakiemis

Istorija

Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Kaimo teritorijoje rasta paleolito laikų žmonių gyvenvietė. Pats Šlynakiemis minimas jau 1606 metais, o 1921 m. jame buvo 331 gyventojas. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. Pagal 1921 m. lenkų valdžios atliktą gyventojų surašymą kaime gyveno 331 žmogus, iš kurių 24 lenkai ir 307 lietuviai.
Tarpukaryje veikė lietuviškų draugijų skyriai. Per Antrąjį pasaulinį karą 10 % gyventojų išvaryti į Lietuvą. 1944 m. surašymo duomenimis kaime gyveno 373 lietuviai ir 25 lenkai. 1949 m. gruodžio 15 d. Šlynakiemyje žuvo Lietuvos partizanai Jurgis Krikščiūnas-Rimvydas ir jį lydėjęs Vytautas Prabulis-Žaibas. Toje vietoje pastatytas atminimo kryžius. Po karo iki 1978 m. veikė lenkiška pradinė mokykla, kurioje buvo lietuvių kalbos pamokos. 1954–1974 m. kaime suvaidinta dešimt kaimo saviveiklininkų suruoštų vaidinimų. 1960 m. rugsėjo 24 d. įsikūrė Lenkijos visuomeninės kultūros draugijos padalinys. 1975-1998 m. priklausė Suvalkų vaivadijai.
Stulgių Šv. apaštalo evangelisto Mato bažnyčia

Istorija

Vaidatonių dvarininkas Matas Minmantas 1797 m. pastatė bažnyčią. Jai 1801 m. paskirtas valakas žemės, įkurta parapija. Stulgiuose 1828–1829 m. vikaravo poetas ir vertėjas Antanas Savickis (apie 1782–1836). Vikaras Matas Veitas 1863 m. ištremtas į Archangelsko guberniją. 1867 m. bažnyčia buvo apgriuvusi ir gerokai remontuota.
Dabartinė mūrinė bažnyčia pagal Juzefo Pijušo Dziekonskio projektą už 70 000 rublių pastatyta 1910 m. Statyba rūpinosi klebonas Antanas Skinderis, populiarių knygelių autorius, periodinės spaudos bendradarbis.

Architektūra

Bažnyčia neogotikinė, lotyniško kryžiaus plano, vienabokštė, su bokšteliais. Įrengti 4 altoriai. Šventorius aptvertas.
KK158

Maršrutas

Kelias prasideda Kelmėje, Vlado Putvinskio gatvėje. Eina Kelmės rajone. Prie kelio yra šie miestai ir gyvenvietės: Verpena, Pakevis, Vaiguva, Junkilai, Želviai. Baigiasi Užventyje, sankryžoje su krašto keliais  159  Užventis–Šaukėnai–Kuršėnai  ir  194  Užventis–Tryškiai–Viekšniai , taip pat 100 metrų iki kelio pabaigos yra sankryža su  223  Užventis–Varniai . Kelmėje kelią viaduku kerta magistralinis kelias  A12  Ryga–Šiauliai–Tauragė–Kaliningradas  ( E77  Pskovas-Ryga-Šiauliai-Karaliaučius-Varšuva-Krokuva-Budapeštas ).
Vytautas Balevičius

Biografija

1969 m. baigė Vilniaus 21 vidurinę mokyklą ir tais pačiais metais įstojo į Vilniaus universiteto Fizikos fakultetą. Jį baigė 1974 m. Daktaro disertaciją tema „Molekulių asociacijos per vandenilinį ryšį tyrimas trikomponentėse sistemose H BMR spektroskopijos metodu“ apgynė 1977 m. Baltarusijos SSR Mokslų akademijojos Fizikos institute. 1979–1980 m. stažavo Slovėnijos nacionaliniame chemijos institute (Liubliana). 1996 m. Vilniaus universitete apgynė habilituoto mokslų daktaro disertaciją tema „Iš dalies tvarkių molekulinių sistemų fazinių virsmų BMR ir vibracinė spektroskopija“.
Nuo 1974 m. – Vilniaus universiteto dėstytojas, 1993–2001 m. – docentas, nuo 2001 m. – profesorius. 1990–1992 m. dirbo Darmštadto technologijos ir Kelno universitetuose. Nuo 2005 m. yra VU Fizikos fakulteto Bendrosios fizikos ir spektroskopijos katedros vedėjas. 2007–2017 m. – Vilniaus universiteto Fizikos fakulteto dekanas.

Mokslinė veikla

Svarbiausi darbai iš molekulinės spektroskopijos, molekulių sąveikos ir fazinių virsmų.
Marius Mačiulis

Marius Mačiulis (g. 1978 m. birželio 17 d. Kudirkos Naumiestyje) – Lietuvos aktorius ir laidų vedėjas.
Vedė TV3 laidą „Nuodėmių dešimtukas“. Vaidino „Elfų teatre“, turėjo keletą vaidmenų kine ir televizijoje. Garsiausi jo vaidmenys yra televizijos serialų herojai – seriale „Nekviesta meilė“ Marius Mačiulis vaidino Simoną, o seriale „Nemylimi“ – Zylę.
2010 m. sausio 2 d. susituokė su režisiere iš JAV, Kanzaso valstijos, Alicia Gian (27).
Bronius Kavolėlis

Bronius Kavolėlis (g. 1940 m. spalio 4 d. Toleikiuose, Užpalių valsčius) – Lietuvos inžinierius mechanikas, habilituotas technologijos mokslų daktaras.

Biografija

1954 m. baigė Sudeikių septynmetę mokyklą, 1959 m. – Vilniaus žemės ūkio mechanizacijos technikumą, technikas – mechanikas. 1964 baigė Lietuvos žemės ūkio akademiją, inžinierius mechanikas. 1994 m. habilituotas technologijos mokslų daktaras.
1965–1966 Kėdainių raj. Kaplių kaimo profesinės technikos m – klos dėstytojas. Nuo 1966 m. Lietuvos žemės ūkio mechanizacijos ir elektrifikacijos instituto (dab. Lietuvos žemės ūkio inžinerijos institutas) aspirantas, 1969–1970 m. jaunesnysis mokslinis bendradarbis, 1970–1984 m. vyresnysis mokslinis bendradarbis, 1985–1990 m. Gyvulininkystės mašinų sistemų sektoriaus, 1991–2003 m. Gyvulininkystės skyriaus vedėjas. Nuo 1990 m. dar ir Lietuvos žemės ūkio akademijos (nuo 1996 m. Lietuvos žemės ūkio universitetas) dėstytojas, nuo 1999 m. profesorius.

Mokslinė veikla

Mokslinių tyrimų sritys – gyvulininkystės fermų technologinių ir techninių priemonių tyrimas bei tobulinimas, mikroklimato normalizavimas. 370 straipsnių ir 55 mokslinių straipsnių autorius.
Evritanijos nomas

Istorija

Evritanija jau buvo gyvenama maždaug 6-5 tūkstantmečiai pr. m. e. Klasikinės antikos Graikijos laikais dabartinėje Evritanijoje gyveno evritanai. (gr. Ευρυτάνες) Kraštas vėliau tapo Romos imperijos, dar vėliau – Bizantijos dalis. Žlugus Bizantijai tapo Epyro despotato dalimi. Dar vėliau kraštą užkariavo Osmanų imperija. Tiesa, apylinkės apie Agrafą išlaikė savo autonomiją, nes dėl sunkaus priėjimo jį buvo sunku užkariauti. Po 400 m. Evritanija tapo nepriklausomos Graikijos dalimi.
Mikoyan-Gurevich MiG-31

Istorija

MiG-31 pradėtas kurti 1968 m., kaip atsakas tuomet skraidžiusiems F-14 Tomcat, F-15 Eagle (JAV), Panavia Tornado (naikintuvų šeima, Jungtinės Karalystės, Vokietijos ir Italijos bendras projektas).
Naujausių elektronikos pasiekimų dėka buvo numatyta praplėsti tokio tipo naikintuvo technines galimybes. Kaip bazė buvo panaudota MiG-25 komponavimo schema, tačiau nutarta pritaikyti dviem lakūnams: pilotui ir šturmanui operatoriui.
1975 m. rugsėjo 16 d. pirmą kartą pakilo į orą, o gaminti serijiniu būdu pradėtas 1977 m. tuometiniame Gorkio mieste (dabar Nižnij Novgorodas rus. Нижний Новгород). TSRS KOP pradėjo tarnauti 1980 m., pakeisdamas techniškai ir technologiškai pasenusius Su-15 ir Tu-128.
Iki 1995 m. pabaigos buvo pagaminta apie 500 MiG-31 naikintuvų.

Radiolokacinė įranga

MiG-31 aprūpintas 1,1 m diametro radaru Zaslon (rus. Заслон), kuris patalpintas naikintuvo „nosyje“. Vienu metu šis radaras gali sekti iki 10 taikinių ir vienu metu raketomis atakuoti 4 taikinius. Jo veikimo nuotolis iki 200 km. Vėlesni modeliai MiG-31BS, MiG-31D, MiG-31M turi naujesnį radarą Zaslon-M, kurio aprėpimo spindulys padidėjo iki 400 km. Su šiuo radaru galima atakuoti 6 taikinius vienu metu.
1976 m. vasaros olimpinės žaidynės

Literatūra

Mindaugas Barysas. Penki žiedai virš Monrealio. – Vilnius: Mintis, 1978. – 154 p.
Dalius Kaziūnas

Biografija

1998 m. Vilniaus universiteto Ekonomikos fakultete baigė magistro studijas, magistras.
Nuo 1998 m. finansų makleris, nuo 1996 m. iki 2008 m. vasario mėn. AB FMĮ „Finasta" finansų maklerio asistentas, finansų makleris, nuo 2002 m. spalio mėn. direktorius, nuo 2004 m. vasario mėn. AB FMĮ „Finasta" valdybos narys; nuo 2008 m. vasario mėn. AB „Invalda" patarėjas, nuo 2008 m. sausio mėn. AB banko „Finasta" generalinis direktorius. Dalius Kaziūnas yra AB banko „Finasta" valdybos pirmininkas ir generalinis direktorius, IPAS „Invalda Asset Management Latvia" (Latvija) stebėtojų tarybos pirmininkas.
Artūras Čepulis

Biografija

Fizikos mokytojas. Nuo 1997 m. Rumšiškių vyskupo Antano Baranausko vidurinės mokyklos direktorius.
Naujosios sąjungos narys. 2002 m. buvo išrinktas Kaišiadorių rajono savivaldybės tarybos nariu, atsistatydino dėl užimamų direktoriaus pareigų.
Lietuvos mokyklų vadovų asociacijos tarybos narys, visuomeninės organizacijos „Gyvenimo menas“ narys, ilgų nuotolių bėgikas. Sutuoktinė Rima, vaikai Kristė, Rokas.
Malų Plockas

Istorija

Nuo V a. pr. m. e. iki XIII a. šiose vietovėse gyveno lietuviams artima baltų tauta – jotvingiai. Pirmą kartą kaimas paminėtas XIV a. pabaigoje. Apie 1405 m. kaimą buvo užėmęs Kryžiuočių ordinas. XV a. pirmoje pusėje įkurta Malų Plocko Šv. Kryžiaus parapija. Nuo 1569 m. iki 1795 m. kaimas priklausė Abiejų Tautų respublikai.
Aloyzas Jočys

Biografija

Mokėsi Obelių vidurinėje mokykloje. 1977 m. baigė Vilniaus 33-ąją profesinę technikos mokyklą, įgijo automobilių šaltkalvio specialybę. 1990 m. neakivaizdiniu būdu baigė Vilniaus inžinerinį statybos institutą, įgijo automobilių transporto ekonomikos ir organizavimo inžinieriaus ekonomisto specialybę.
1977–1978 m. Panevėžio autoserviso įmonės autošaltkalvis, 1978–1980 m. atliko privalomąją tarnybą sovietinėje armijoje, 1980–1983 m. Rokiškio buitinio gyventojų aptarnavimo kombinato kompleksinių dirbtuvių autošaltkalvis, 1983–1991 m. meistras, 1991–1992 m. Rokiškio buitinio gyventojų aptarnavimo kombinato VĮ „Autoservisas“ direktorius, 1992 m. įsteigė uždarąją autopaslaugų akcinę bendrovę „Rokitra“, jos direktorius. 2007-2011 m. Rokiškio rajono savivaldybės administracijos direktoriaus pavaduotojas.
Darbo partijos Rokiškio rajono skyriaus narys.
2007 m. ir 2011 m. (mandato atsisakė) Rokiškio rajono savivaldybės tarybos narys. 
Sutuoktinė Danguolė, vaikai Toma, Ignas.
Nina Radaitytė

Nina Marija Radaitytė Matulionienė (g. 1954 m. liepos 26 d. Vilniuje) – Lietuvos kino ir teatro aktorė.

Biografija

1976 m. baigė Lietuvos valstybinę konservatoriją, aktoriaus meistriškumo studijas. 1976–1992 m. Kauno valstybinio dramos teatro aktorė. 1994 m. viena iš Nepriklausomų aktorių teatro steigėjų, direktorė, aktorė.
Džamalpuras (Indija)

Istorija

Miestas įkurtas 1862 m. kaip gyvenvietė prie geležinkelio.
2006 NBA naujokų birža

2006 m. NBA naujokų birža įvyko Liepos 28 d. Niujorke Madison Square Garden arenoje.
Pirmi 14 naujokų biržos šaukimų gavo komandos nepatekusios į atkrintamąsias varžybas. Kiti likę šaukimai buvo atiduoti NBA komandoms, susumuojant jų laimėjimų ir pralaimėjimų santykį 2006-2007 m. NBA sezone.
Jonas Stanislovas Jablonovskis

Biografija

Būdamas įtakingas magnatas ir Jablonovskių giminės galva gavo Karūnos didžiojo kanclerio pareigybę. Karolio XII su Augustu II Jablonovskis palaikė paskutinį, bet po to tapo savo giminaičio Stanislovo Leščinskio Stanislovo Leščinskio rėmėju, kurį Švedijos karalius pastatė į Lenkijos sostą. Augustas II įsakė areštuoti Jablonovskį ir įkalino Kionigšrteino Tvirtovėje.
Išlaisvintas iš kalėjimo Jablonovskis paliko politinę veiklą ir užsiėmė literatūra. Jis rašė apie tuometinius jam Lenkijos gyvenimo trūkumus ir paragino savo tėvynainius daryti gerinimus. Mintys apie reformų butinybę jis išdėsė rašinyje: „Skrupuł bez skrupu ł u w Polszcze albo o ś wiecenie grzechów narodowi naszemu polskiemu zwyczajniejszych a za grzechy nie mianych etc.“ (1730). Tada jis pasmerkė, be kitų dalykų,, liberum veto, sakydamas, kad iš jo kada tai atsiras vae (neganda).
Paviršius

Paviršius geometrijoje ir topologijoje yra sąvoka, apibūdinanti dvimatę topologinę daugdarą. Tokių daugdarų pavyzdžiais gali būti trimačių geometrinių kūnų paviršiai mums įprastoje trimatėje euklidinėje erdvėje. Tačiau yra ir sudėtingesnių, pavyzdžiui, vienpusis paviršius Kleino butelis. Jie negali būti atvaizduoti euklidinėje erdvėje be singuliarumų arba persikirtimų.
Dvimatiškumas mūsų atveju reiškia, kad kiekvieno daugdaros taško padėčiai nusakyti būtinos dvi koordinatės, dviejų skaičių (x,y) pora. Tarkim Žemės paviršiuje tokios koordinatės yra ilguma ir platuma.
KK147

Maršrutas

Kelias prasideda Tauragėje, Gedimino gatvėje. Eina per Tauragės ir Jurbarko rajonus. Prie kelio yra šie miestai ir gyvenvietės: Stragutė, Baltrušaičiai ir Eičiai. Baigiasi Pašvenčio kaime, 10 km į vakarus nuo Jurbarko, sankryžoje su  141  Kaunas–Jurbarkas–Šilutė–Klaipėda  krašto keliu. Prie Baltrušaičių kerta Šešuvies upę, ties Eičiais – Laukėsos durpyno siaurąjį geležinkelį.
Europos stebuklo teorija

Europos stebuklo teorija (angl. The European Miracle) – koncepcija, kalbanti, kad Europa ir europiečiai jau prieš 1492 m. turėjo prielaidas, kurios sąlygojo atrasti Naująjį pasaulį, kapitalizmo atsiradimą ir savo politikos ir prekybos dominavimą pasaulyje.
Ji pateikiama Eric Jones knygoje The European Miracle: Environments, Economies and Geopolitics in the History of Europe and Asia. Jo priešininkas Maksas Vėberis, Protestantiška etika ir kapitalizmo dvasia, autorius, argumentuoja, kad protestantiška visuomenė turėjo prielaidas atsirasti kapitalistiniams santykiams. Europietiško stebuklo teoriją kartais laikoma vulgaraus Eurocentrizmo pavyzdžiu.
Erikas Džonsas šios teorijos pagrindu laiko europietišką šeimą. Jis nurodė, kad Europos moterys tekėjo vėliau ir turėjo mažiau vaikų, kai likęs pasaulis „dauginosi be saiko“. Džonsas taip pat gyrė europietiškų miestų specifiką, kurie, pasak jo, atsirado anksčiau ir geriau vystėsi. Labiausiai gyrė italų XV a. miestus-valstybes, kuriuose gimė bankininkystė. Dėl įgimto racionalumo europiečiai buvo gabūs revoliucinėms inovacijoms, kurie sąlygojo tai, kad visuomenė tapo labiau produktyvi ir sukūrė geresnius laivus, kas sąlygojo prekybos dominavimą.
Europietiško stebuklo teoriją laikė mitu vokiečių ekonomistas ir sociologas Andre Gunderis Frankas. Džeimsas Blautas ją pavadino „kultūriniu rasizmu“. Kritikai nurodo tai, kad XV a. kitos pasaulio dalys buvo taip pat išsivysčiusios. Pusė žmonių populiacijos, gyvenančios miestuose (daugiau kaip 10 000 žmonių) gyveno Kinijoje. Pagal Zhengas He šaltinius buvo galima manyti, kad kinų laivai buvo geresni, negu europiečių.
Priešininkų teorija tvirtina, kad europiečiai pradėjo greičiau vystytis, nes greičiau pasiekė Amerikos auksą ir sidabrą, o pasiekė greičiau, nes buvo arčiau.
Antanas Makštutis

Biografija

1964 m. baigė Balbieriškio vidurinę mokyklą, 1970 m. baigė Kauno politechnikos instituto (KPI) Mašinų gamybos fakultetą, 1979 m. baigė KPI Inžinerinės ekonomikos fakultete aspirantūrą. Nuo 1979 m. ekonomikos mokslų kandidatas, o nuo 1991 m. ekonomikos mokslų daktaras. Šeima: žmona Audronė dirba ir gyvena Vilniuje, dukra Laura dirba ir gyvena Kipre, dukra Greta studijuoja Veimaro universitete ir gyvena Vokietijoje. Sūnus Rytis jau 5 metai dirba ir gyvena Norvegijoje.
Darbinė veikla nuo 1965 m. įvairiose Kauno gamybinėse įmonėse. 1982–1990 m.m. Taikomųjų problemų tarybos prie MA Prezidiumo Pirmininko pavaduotojas mokslo plėtros ir projektų įgyvendinimo klausimais. 1990–1992 m.m. Paminklotyros departamento prie Lietuvos Respublikos vyriausybės Paminklotyros organizavimo skyriaus viršininkas. 1997–2002 m.m. Klaipėdos universiteto, o nuo 2002 m. Lietuvos karo akademijos Vadybos katedros profesorius, nuo 2008 m. ir Mykolo Romerio universiteto Ekonomikos katedros profesorius. Skatinimai: Klaipėdos universiteto 1999 m. I laipsnio diplomas už mokslinę veiklą, 2004 m. Karo akademijos viršininko plk. A. Vyšniausko padėka už profesionalų darbą, 2006 m. Krašto apsaugos ministro G. Kirkilo sveikinimas 60-ties metų jubiliejaus proga už prasmingą darbą mokslo ir Tėvynės labui, 2007 m. Karo akademijos viršininko plk. A. Balčiūno padėka už nepriekaištingą darbą. Pasiekimai: nuo 1997 m. profesorius. 2000 m. Tarptautinės organizavimo ir valdymo mokslų akademijos akademikas, 2001 m. Rusijos gamtos mokslų akademijos užsienio narys. 2007 m. įsteigė Prof. A. Makštučio valstybės ir visuomenės darnios raidos fondą. Profesorius, habilituotas daktaras. Vadyba ir administravimas, 03S. Globalaus verslo ir technologijų asociacijos 2010 m. ir 2011 m. įteiktas: „Globalaus meistriškumo apdovanojimas“.
Varėna

Pavadinimo kilmė

Miesto vardas kilo nuo senesnės gyvenvietės – Senosios Varėnos (tuomet vadinosi tiesiog Varėna), šalia kūrėsi naujoji, dabartinė Varėna.

Gamta

Varėna yra Pietryčių Lietuvos lygumoje. Jos apskrityje teka Merkio, Ūlos, Varėnės ir Šalčios upės. Miestelis įsikūręs ant žemyninių kopų apaugusių mišku. Varėnos rajono miškingumas siekia 70,9 % ir užima 76,0 tūkst. ha viso ploto. Medžių rūšinė sudėtis: vyrauja spygliuočių miškai (pušynai ir eglynai). Pušynai skirstomi į brukniašilius, mėlynšilius ir kerpšilius. Eglynai skirstomi į kiškiakopūstinius ir mėlyninius. Dirvožemis: Lietuvos Pietryčių lygumoje vyrauja tipingieji jauriniai ir velėniniai jauriniai smėliai. Būdingos fliuvioglacialinės ir senovinės aliuvinės smėlio nuogulos. 1966 m. rugpjūčio 30 dieną Varėnoje užfiksuota žemiausia vasaros temperatūra Lietuvoje, nukritusi iki -2,9 °C.
Smėlžemiai (AR)
Arenosols – iš lot. arena smėlis; menkai išsivystę stambios granuliometrinės sudėties (tekstūros) dirvožemiai.
Tai dirvožemiai, turintys:
•  stambesnę dirvožemio granuliometrinę sudėtį nei rišlus smėlis ( loamy sand,psn. s 1 , ar smulkus žvyras ) nors iki 100 cm gylio nuo (mineralinio) dirvožemio paviršiaus; ir
•  mažiau kaip 35 (tūrio) proc. akmenų ar skeleto visuose pahorizončiuose 100 cm ribose nuo dirvožemio paviršiaus, išskyrus suplautumo ( fluvic )savybes turinčius dirvožemius; ir
•  tik pilkšvąjį ( ochric ) ir/ar jaurinį ( albic ) diagnostinį dirvožemio horizontą, arba neryškų moliuotąjį ( hypoluvic ) pseudofibrų pavidalu ariliuvinį humusinį geležingąjį ( spodic ) horizontą, prasidedantį nuo dirvožemio paviršiaus giliau nei 150 (FAO – 200) cm.
Balstogės rotušė

Balstogės rotušė (lenk. Ratusz w Białymstoku) – mūrinė vėlyvojo baroko architektūros stiliaus miesto rotušė pastatyta 1745–1761 metais, Balstogės mieste, Kosciuškos aikštėje. Rotušės statybas finansavo Abiejų Tautų respublikos etmonas Janas Klemensas Branickis, architektas Johanas Heinrichas Klemas. Per II pasaulinį karą buvo sugriauta, 1954–1958 m. atstatyta, architektė Krystyna Chojnacka. Pastate niekada nebuvo įsikūrusi miesto valdžia, iš pradžių čia veikė turgus, vėliau parodų salė ir gaisrinė. Šiuo metu pastate įsikūręs Balstogės Palenkės muziejus, kuriame eksponuojami įvairūs archeologiniai radiniai ir kiti su regionu susiję eksponatai. Taip pat pastate įsikūrusi tapybos galerija. 1959 m. lapkričio 18 d. rotušė buvo įtraukta į Palenkės vaivadijos saugomų istorijos paminklų sąrašą.
Birštono miesto savivaldybės taryba 1995–1997 m.

Teisinis pagrindas

Rinkimai įvyko vadovaujantis 1992 m. spalio 25 d. Konstitucijos nuostatomis, 1994 m. liepos 7 d. naujuoju Vietos savivaldos įstatymu ir nauju 1994 m. liepos 7 d. savivaldybių tarybų rinkimų įstatymu. Buvo panaikintos savivaldybių pakopos, iki 21 sumažintas savivaldybės tarybos narių skaičius, meras tapo ir atstovaujamosios, ir vykdomosios valdžios galva.

Veikla

Meru išrinktas Antanas Serafinas Zenkevičius, jo pavaduotoju Stasys Algirdas Martusevičius. Administratoriumi paskirtas Gintaras Verseckas.
Kvėdarnos Kazimiero Jauniaus gimnazija

Istorija

1609 m. Kvėdarnos klebonai buvo įpareigoti įkurti parapinę mokyklą. 1866 m. įsteigta Kvėdarnos valdinė mokykla su dėstomąja rusų kalba. 1916 m. valdant vokiečiams įsteigta keturklasė pradžios mokykla su dėstomąja lietuvių kalba. 1935 m. Kvėdarnoje pradėjo veikti šešių skyrių pradinė mokykla, kuri vėliau išaugo į dabartinę vidurinę mokyklą. 1938 m. mokyklai suteiktas Kazimiero Jauniaus vardas. Tačiau 1941 m. pirmosiomis karo dienomis sudegė. Pirmaisiais pokario metais mokykla pradėta remontuoti. Remontas tęsėsi iki 1949 m., juo rūpinosi direktorius Lionginas Rasiulis.
1950 m. iš ministerijos buvo gautas leidimas steigti Kvėdarnoje vidurinę mokyklą. Po ketverių metų, 1954 m. išleista I-oji abiturientų laida. 1966 m. pastatytas 640 vietų mokyklos priestatas. 1992 m. nuo vidurinės mokyklos atskirta pradinė mokykla. 2001 m. mokyklai vėl sugrąžintas kunigo Kazimiero Jauniaus vardas. 2008 m. mokykla tapo gimnazija.
Laukininkystės laiškas Nemuno šalies

Laukininkystės laiškas Nemuno šalies – urėdiškas laiškas laukininkystės kamaros Klaipėdoje, ėjęs 1921–1922 m. Klaipėdoje.

Istorija

Spausdintas lietuvių ir vokiečių kalba gotišku šriftu. Leido Klaipėdos laukininkystės Kamara. Atsakingasis redaktorius dr. Linter. Spausdino F. Zyberto spaustuvė Klaipėdoje. Pasirodė 31 numeris.
1965 m. Europos krepšinio čempionatas

Europos krepšinio čempionatas, vykęs 1965 m. Maskvoje ir Tbilisyje (tuometinė TSRS).
FC Blau-Weiß Linz

Istorija

1946 m. įkurto klubo tiesioginis sekėjas FC Linz klubas 1997 m. iširo, o klubo tradicijų perėmėju save laiko FC Blau-Weiß Linz, kurio komanda 2006-2007 m. sezone žaidė Regioninės lygos Vidurio zonoje (Regionalliga Mitte), po sezono iškrito į ketvirto lygmens regioninę lygą (Oberösterreich-Liga), 2008 m. vėl pakilo į Regionų lygą.
Krūtilės

Istorija

Sovietmečiu Krūtilės kurį laiką buvo Kaltinėnų apylinkės centras.
Black Celebration

Apie albumą

Albumas pasirodė Kovo 17 d. Albume 14 dainų. Pirmasis singlas, pristatęs albumą – Stripped / But Not Tonight. Po Stripped / But Not Tonight grupė išleido dar du singlus – A Question Of Lust ir A Question Of Time.
Visoms dainoms žodžius bei muziką sukūrė Martin'as Lee Gore'as, išskyrus Black Day, kurią sukūrė Gore'as, Wilder'is ir Miller'is.
Petras Beresnevičius

Biografija

1988 m. baigė Kražių vidurinę mokyklą. 2010 m. baigė Šiaulių kolegiją, socialinis darbuotojas.
Kelmės Kražantės pagrindinės mokyklos socialinis darbuotojas – savanoris.
Partijos Tvarka ir teisingumas (liberalai demokratai) Kelmės rajono skyriaus pirmininkas. 2007–2011 m. ir nuo 2011 m. Kelmės rajono savivaldybės tarybos narys. 
Sutuoktinė Daiva, vaikai Almantas, Justinas.
Lokis

Skandinavų mitologijoje Lokis (Lokas, Loduras) – klastingas asų grupės dievas, milžino Farbaučio ir Lauvėjos (vers. Nanos) sūnus, Sigiunos vyras. Manoma, kad buvo ugnies milžinas, tačiau vėliau priimtas į asų tarpą. Su Sigiuna susilaukė Valio ir Narvio. Dievai keršydami Lokiui už nusikaltimus, jo sūnų Valį pavertė vilku, kuris tapęs žvėrimi perkando savo broliui Narviui gerklę.
Su milžine Angrboda susilaukė trijų pabaisų: milžiniškos jūrų gyvatės Jormundgando, mižiniško vilko Fenrio ir požemių karalystės valdovės Helės. Kai buvo pasivertęs kumele nuvilioti Asgardo statytojo žirgą Svadilfarį, nuo kurio vėliau pagimdė Sleipnį, aštuonkojį Odino žirgą. Sudaro dievų trijulę: Odinas, Lokis ir Henis.
Lokio santykiai su kitais dievais susiklosto neigiamai, dėl šio asmenybės bruožų – klastingumo, piktumo ir žiaurumo. Kartais Lokio klasta teikia ir teigiamos naudos, atgaunami magiški daiktai. Lokis beveik visada naudoja sumanumą, o ne brutalią jėgą, kaip kad Toras. Veikia savo valia tiek asų, tiek kitų dievų bei milžinų pusėje.
Narkobaronas

Narkobaronas (angl. drug baron arba drug lord) – narkotikų kartelio vadovas, kontroliuojantis kvaišalų prekybą ir kainas. Platesne prasme – bet koks asmuo, kuris kontroliuoja didelį asmenų, užsiimančių narkotikų prekyba, tinklą. Narkobaronus gana sudėtinga patraukti atsakomybėn, kadangi jie retai patys laiko draudžiamas medžiagas, o nuo tiesioginio narkotikų pardavimo yra atsiskyrę per kelis pavaldinių ir tarpininkų sluoksnius. Narkobaronų sulaikymas paprastai susijęs su kruopščiai suplanuotomis informatorių infiltravimo į jų organizacijas operacijomis.
Kai kalboje minimas būtent šis žodis, galvoje dažniausiai turima Lotynų Amerika, iš kurios, greičiausiai, ir kilęs šis pavadinimas. Vienas žinomiausių narkobaronų yra Pablo Eskobaras iš Kolumbijos, kuris 1993 metais žuvo per susišaudymą su JAV spec. tarnybomis.
Víctor Pérez Alonso

Karjera

Žaidėjas yra rungtyniavęs gimtinėje bei Lenkijos, JAV, Indijos lygose.

Vilniaus „Žalgiris“

2019 m. sausio mėnesį pasirašė sutartį su Vilniaus „Žalgiriu“.